Krakių šv. apaštalo evangelisto Mato bažnyčia

Krakių šv. apaštalo evangelisto Mato bažnyčia – bažnyčia, stovinti Krakių miestelyje, dešiniajame Smilgaičio (dešinysis Nevėžio intakas) krante. Istoristinė, turi neogotikos ir neobaroko bruožų. Istorija Krakių valsčius 1421 m. dovanotas Žemaičių vyskupui (suvalstybintas 1842 m.). Pirmoji bažnyčia pastatyta 1478 m. Klebonas Jurgis Talaitis 1529 m. bažnyčią remontavo. Krakėse 1570–1572 m. klebonavo Mikalojus Daukša, vienas lietuvių raštijos pradininkų. 1579 m. minima parapinė mokykla (veikė ir XIX a. pirmojoje pusėje). Bažnyčia iki 1649 m. atstatyta. 1692 m. pastatyta medinė Krakių šv. Kotrynos bažnyčia. Nauja medinė bažnyčia pastatyta 1768 m. vyskupo Jono Lopacinskio iniciatyva. 1780 m. įrengta altarija. Ji 1863 m. sudegė ir nebuvo atstatyta. Dabartinė mūrinė bažnyčia parapijiečių lėšomis pastatyta 1897–1907 m. Klebono Kazimiero Marmos rūpesčiu ji 1931 m. išdažyta. Senoji bažnyčia nugriauta. Maždaug iki 2000 m. veikė Krakių dekanatas. Architektūra Bažnyčia istoristinė, turi neogotikos ir neobaroko bruožų, kryžminio plano, su trisiene apside ir aukštu bokštu. Vidus 3 navų, atskirtų pilioriais. Navas dengia cilindriniai skliautai. Galerija Šaltiniai Kazys Misius, Romualdas Šinkūnas. „Lietuvos katalikų bažnyčios“ (žinynas). – Vilnius, „Pradai“, 1993. ISBN 9986-405-05-X // psl. 160–161 Nuorodos Arkivyskupijos informacija Krakės. Šv. apaštalo evangelisto Mato bažnyčia Archyvuota kopija 2019-08-16 iš Wayback Machine projekto.